nb da en da da da de de da en da de eo en da da en da es da da da da it da da da de da da da da da da da da da da da da da da da da da da da da da da da en da da da da da da da da da da en da da pl fi da da da da da da da da da da nb da da en da da da da da da da da da da da da da da da da da da da da da da da da da da en de da da da da da de da sv
Lad mig guide dig i en verden af brudekjoler
Mine bedste råd og erfaringer
…Plus en hel del praktisk information.
Hvilke typer brudekjoler passer bedst til din kropsfacon?
Hvordan sætter du dig på en stol med din brudekjole?
Kan vi få kjoler hjem i en anden størrelse?
Alt det og meget mere kan du læse om her.
Hvilken brudekjole passer til mig?
Det er vigtigt, at du får valgt en brudekjole, som har et snit der passer til din kropsform, så du kan føle dig smuk og godt tilpas.
Der er nogle generelle ”regler”, som man kan tage udgangspunkt i – dem kan du se på grafikken herunder.
Meget, der skal passe sammen.
Din skulderbrede, barmstørrelse, taljemål og hoftebredde er med til at afgøre, hvad der passer dig bedst, men der er også andre ting som spiller ind.
Længden på dine ben, din overkrop og hals har indflydelse. Ligesom det betyder noget om du har et stort og fyldigt langt hår, eller er korthåret.
Det handler om at skabe balance imellem krop, kjole og personlighed.
Det er essentielt at din brudekjole sætter sig rigtigt på kroppen og at dens udtryk, proportioner og linjer fremhæver kroppen på den måde, som du ønsker.
Det har også betydning, hvilke materialer kjolen er lavet i.
F.eks. om der er blonder fra top til tå eller kun på overkroppen. Hvilken type blonder har kjolen og hvor meget ”larmer de”?
Er kjolens skørt i en smuk blank satin eller i et luftigt og flagrende chiffon.
Har kjolen pailletter, sten og perler og hvor meget fylder de visuelt?
Er kjolen generelt meget enkel eller har den rigtig mange detaljer.
Man kan sagtens opleve at to kjoler med samme snit kan have to meget forskellige udtryk alene pga. materialerne, og at den ene fungerer meget bedre end den anden.
Det er vigtigt at du får afprøvet, hvilke materialer du kan li’ at have på, røre ved og selvfølgelig også se på. Der er nemlig stor forskel på, hvordan kjolen bevæger sig sammen med dig og derfor er der også forskel på hvilke kjoler, der får dig til at føle dig som brud.
Der er med andre ord, rigtig meget der skal spille sammen. Bl.a. derfor er det vigtigt at få prøvet en masse kjoler på og få professionel rådgivning undervejs.
Naturbryllup - hvilken kjoletype?
Skal I vies på stranden, i skoven i haven eller et helt fjerde sted ude i naturen, har det indflydelse på dit valg af brudekjole.
De lette chiffonkjoler med boho-blonder er meget nemme at se for sig til et naturbryllup, men en lidt mere traditionel brudekjole kan også fungere udenfor, da det kan være et spørgsmål om hvad du f.eks. sætter til af accessories.
Det er dog vigtigt, at man er lidt bevidst om hvilken form for underlag kjolen skal bevæge sig hen over. F.eks. kan en tylkjole på en skovbund give lidt udfordringer.
Vi har masser af brudekjoler, der er gode til naturbryllupper.
Ring og få en snak om dine ønsker og drømme.
Har du overvejet en brugt brudekjole?
For de fleste er det vigtigste, at finde den RIGTIGE brudekjole.
Om den er brugt eller ny er sekundært.
Når det er sagt, er der nogle fordele og ulemper ved en brugt kjole, som er værd at have med i overvejelserne.
Vi har masser af smukke både nye og brugte kjoler.
Du kan få en langt dyrere kjole til en god pris. Med andre ord: ”Du sparer penge.”
Du kan være heldig at kjolen er tilrettet på en måde, så der kun er et minimum af nødvendige tilretninger hos en skrædder.
Du hjælper moder jord, fordi der ikke behøver at blive produceret endnu en ny brudekjole.
Du kan få kjolen med hjem med det samme.
Drømmekjolen i showroomet er måske lige præcis for kort eller tilrettet på en måde, så den ikke passer dig.
Der kan være brugstegn, som ikke findes på en ny brudekjole.
Preloved - Hvad er nu det?
Preloved er blot et andet ord for brugt, og betyder at din brudekjole har en historie – men hvem har ikke det?
En brudekjole bliver typisk kun brugt en enkelt gang. Det synes vi egentligt er en skam. Derfor forhandler vi også smukke per-loved/brugte/second hand brudekjoler.
Hvordan sætter jeg mig ned med et underskørt?
Hvornår skal jeg købe brudekjole?
Hos Budolfsen Kjoler anbefaler vi, at du kommer senest 6 måneder før brylluppet.
Hænger drømmekjolen ikke i butikken i den rigtige størrelse, skal den bestilles hjem.
Afhængig af hvilken leverandør kjolen kommer fra, kan det tage alt fra 7 dage til 4 mdr. fra bestilling til levering.
Skulle du komme ud og prøve kjoler kortere tid før jeres bryllup, tager vi højde for det i forhold til valg af kjole.
Befinder den rigtige kjole sig allerede i showroomet i den rigtige størrelse vil det være muligt at få den med hjem med det samme.
Vi har hjulpet mange brude, som var ude i sidste øjeblik med at finde drømmekjolen.
Prøvning af brudekjoler - hvordan foregår det?
Hos Budolfsen kjoler får du 2 timers fuld fokus med erfaren professionel vejledning.
Du og dine gæster har showroomet helt for jer selv.
Brudekjoleprøvning er selvfølgelig gratis.
Hvis du er i tvivl om din favoritbrudekjole nu også er den helt rigtige, er du meget velkommen til at tage hjem og sove på det.
En brudekjole er en meget vigtig ting og en større investering. Derfor skal det føles helt rigtigt!
Er det køreturen værd?
Ja, det er i hvert fald det, som vores tidligere brude siger.
Læs vores anmeldelser her!
Uanset om du kommer fra Jylland, Fyn eller Sjælland får du en oplevelse i særklasse, når du prøver brudekjoler hos Budolfsen Kjoler.
Brude i Kolding, Vejle og Fredericia er kun et stenkast væk, og kommer du fra Odense, Århus, Esbjerg, Herning eller Aabenraa, kan du køre hertil på ca. 1 time.
Kommer du fra Tønder, Sønderborg, Randers, Viborg, Herning eller Slagelse er brudekjolen ca. 1½ times kørsel væk.
…Vi er elsker at hjælpe kommende brude fra alle steder i Danmark.
For det meste skal en brudekjole tilrettes, så den passer perfekt til din krop.
Tilretningen er ikke med i prisen, men vi har et samarbejde med en meget dygtig skrædder i Middelfart – Mettes skrædderi.
Mettes timepris er meget rimelig og prisen for en tilretning bliver vurderet ud fra opgavens omfang.
Ved køb af en kjole, hvor der kan være usikkerhed om, hvorvidt en tilretning er mulig, laver vi en aftale om fuld returret indtil du har fået tilretningen vurderet hos skrædderen.
På den måde kan man få kjolen med til skrædder og få afklaring med en tryg følelse i maven.
Leveringstid på brudekjole, der skal bestille hjem?
Det kommer an på hvilket firma kjolen bliver bestilt fra.
Hos Bianco Evento er det muligt at få en kjole hjem på 7-10 dage, hvis den er på lager. Er den ikke på lager vil det tage max 3 mdr. at få den hjem
De andre brands, hvoraf de fleste er fra Ukraine har en produktionstid på 6-12 uger og derudover en leveringstid på 12 dage til 1 mdr – altså op til 4 måneder.
Kan jeg fortryde et køb?
Når først kjolen er købt, kan du ikke fortryde dit køb.
Til gengæld kan du reservere en kjole, mens du beslutter dig.
Se mere om vores retningslinjer for reservation af brudekjole herunder.
Kan jeg reservere en brudekjole, hvis jeg er i tvivl?
Ja, det kan du helt sikkert.
Det kan ofte være rart at have mulighed for at ”sove på det” inden den store beslutning bliver taget.
Derfor hænger vi gerne en kjole til side en dag eller 2.
Ønsker du kjolen reserveret i længere tid, vil det dog kræve et mindre depositum på et sted imellem 1000 og 1500 kr.
Budolfsen Kjoler, Mørkholtvej 101, 7080 Børkop, CVR-nr.: 35914803,
Tlf.: 21950020, email: kontakt@budolfsenkjoler.dk